Lede van die publiek kan aansoek doen om 'n openbare pad vir verfilmingsdoeleindes te gebruik. Die permitaansoek wat ingevul moet word hang daarvan af of die pad waar die verfilming gaan plaasvind 'n munisipale pad of 'n provinsiale pad is. U kan die Kaapse Filmkommissie of die kantoor van Provinsiale Paaie-infrastruktuur skakel om uit te vind of 'n pad 'n munisipale of provinsiale pad is.
Die Munisipaliteit hanteer aansoeke om op munisipale strate, paaie, sypaadjies en padskouers te verfilm. Die produksiemaatskappy moet seker maak dat normale voetganger- en voertuigtoegang te alle tye gehandhaaf word, behalwe wanneer die verfilming plaasvind, tensy algehele gebruik van 'n spesifieke area in die permit gespesifiseer is. Indien 'n pad afgesper moet word, moet 'n alternatiewe roete beskikbaar wees.
Besonderhede oor hoe om aansoek te doen om 'n permit, word in die Konsepbeleidsdokument oor Kommersiële Film- en Fotografiese Geleenthede uiteengesit.
Aansoek om 'n provinsiale pad vir die doeleindes van verfilming te gebruik, moet aan die Departement van Vervoer en Openbare Werke se Wetsadministrasie-afdeling gerig word nie later nie as twee weke voordat enige verfilming begin.
Enige afwykings van die Wet op Nasionale Padverkeer, Wet 93 van 1996 (byvoorbeeld die oorskryding van die spoedgrens, gebruik van 'n voertuig met linkerhandstuur of bestuur aan die verkeerde kant van die pad).
U word versoek om aansoek te doen om Provinsiale goedkeuring wanneer u vir 'n film- of fotogeleentheidkontrak kwoteer.
Let asseblief daarop dat verkeersbystandtariewe later in 2003 hersien sal word.
Onbekende staatstaal of akroniem Kyk in die WOORDELYS?